Islam dan sekularisme

Seorang Muslim sekular selalunya lebih cenderung kepada demokrasi sekular moden dan memisahkan agama dan negara, dan ini bertentangan dengan fahaman Islam sebagai gerakan politik.
Seorang Muslim sekular biasanya masih mengamalkan Islam secara peribadi tetapi tidak bersetuju penguatkuasaan undang-udang Syariah dalam masyarakat. Terdapat banyak bangsa dan negara yang sekular walaupun tinggal di sebuah negara Islam, atau sebaliknya (negara sekular dengan penduduk Muslim yang alim).

Sekularisme berasaskan pemisahan agama dari semua hal-hal duniawi. Sekularisme menolak peraturan syariah dan lebih suka peraturan selain dari syariah. Penyokong sekularisme mendakwa bahawa undang-undang Tuhan sesuai sewaktu ia diwahyukan dan tidak sesuai lagi pada masa kini.

Turki 
Tradisi kuat sekularisme di Turki bermula sejak seabad yang lepas. Republik Turki adalah sebuah negara sekular sejak 1937 di bawah ideologi Kemalis dan pembaharuan Atatürk. Walaupun masih banyak penduduknya yang patuh pada ajaran Islam, negara ini tidak mempunyai agama rasmi ataupun mempromosikan mana-mana agama, dan ia secara aktif memantau kegiatan keagamaan.

Perlembagaan Turki menegaskan negara itu sebagai sebuah negara republik sekular dan demokratik. Sewaktu Pilihan Raya Presiden pada tahun 2007, para sekularis bimbang sekiranya presiden terpilih dari AKP - sebuah parti dengan akar-umbi Islam - ia akan mengugut peraturan sekular Turki. Pencalonan Abdullah Gül menakutkan mereka kerana Presiden Turki merupakan panglima besar tentera dan mempunyai veto. Pemimpin ketenteraan Turki pada masa lepas telah menyatakan bahawa mereka menolak untuk melawat istana presiden jika seorang wanita yang memakai tudung tinggal di dalamnya.

Senarai negara sekular dengan majoriti penduduk Muslim 
Berikut merupakan senarai negara sekular yang majoritinya orang Islam.

Afrika 
 Burkina Faso
 Chad
Djibouti
 Gambia
 Guinea
 Mali
 Senegal
 Somalia

Asia 
Azerbaijan
 Bangladesh
 Indonesia (secara rasmi, kecuali wilayah autonomi Aceh)
 Kazakhstan
 Kyrgystan
 Tajikistan
 Turkmenistan
 Uzbekistan
 Syria
 Lubnan

Eropah 
 Albania
 Azerbaijan
 Kazakhstan
 Kosovo
 Turki

Lihat juga 
 Gerakan liberal dalam Islam
 Sekularisme di Turki
 Islam di Malaysia

Rujukan 

Islam dan sekularisme
Sekularisme